24PES-318

Nafarroako Gorteetako kide eta Alderdi Popularra talde parlamentarioko eledun Javier García Jiménez jaunak, Legebiltzarraren Erregelamenduan ezarritakoaren babesean, honako galdera hau egiten du, Nafarroako Gobernuak idatziz erantzun dezan:

Nafarroako Foru Komunitateko Jokoen eta Apustuen Erregelamendua onesten duen foru-dekretuaren proiektua izapidetzen ari da gaur egun. Erregelamenduaren zirriborroan jokoaren sektoreko enpresen produkzio-ereduari nahiz ordutegiari eragiten dioten neurriak jasotzen dira. Hori dela-eta, honako hau jakin nahi dugu:

Inolako baloraziorik egin al du Nafarroako Gobernuak neurri horiek izan dezaketen eragina dela-eta? Hau da, neurri horiek enplegua zuzenean ala zeharka suntsitzen ahal duten eta ukitutako enpresetan lanaren antolamenduaren gaineko baldintzak aldatzen ote dituzten ?

Iruñean, 2024ko ekainaren 18an

Foru parlamentaria: Javier García Jiménez